[ca] El postpart és un període que influeix en totes les dimensions de la dona, ja sigui física, emocional, estructural o social. La sexualitat es caracteritza per la seva multifactorialitat i és alterada per experiències vitals. Així, s'entén que la dona puerperal lluitarà per encaixar aquesta sexualitat transformada durant tot el procés de canvi. Aquest procés es dificulta quan la pròpia dona desconeix el significat de la sexualitat per a ella mateixa i entra en conflicte amb la seva nova identitat de mare. Els dubtes que presenta s'engrandeixen quan rep informació externa contradictòria; l'abordatge dels professionals de la salut durant el postpart va enfocat a la recuperació física amb una visió sexual i maternal basada en protocols biomèdics estandarditzats, que comporta la invisibilitat de la dona. Aquest estudi neix per explicar la sexualitat de les dones durant el puerperi i comprendre els factors que intervenen en aquest procés, per així ajudar a crear noves estratègies de cures i intervenció. Es va realitzar un estudi qualitatiu utilitzant Teoria Fonamentada Constructivista per crear una teoria que permeti explicar i donar significat al fenomen de la sexualitat femenina durant el postpart. L'estudi va ser aprovat pel Comitè d'Ètica a l'Experimentació Animal i Humana de la Universitat Autònoma de Barcelona. Per obtenir les dades es van realitzar 26 entrevistes semi estructurades, on van participar 27 participants. El mostreig teòric va conduir a reclutar 19 dones primípares espanyoles en ple postpart, 4 parelles de dones primípares espanyoles, i 4 professionals de salut (2 ginecòlegs i 2 llevadores). Per a l'anàlisi de les dades i l'obtenció de resultats es va utilitzar el mètode de les comparacions constants. Els resultats mostren que les dones puerperals viuen la seva sexualitat de manera manipulada. Aquesta manipulació es construeix a través d'unes expectatives sobre la maternitat que han anat creant a través de la seva cultura i educació on la sexualitat normativa ocupa un lloc secundari a les seves prioritats, però present respecte a la parella. El rol que assumeixen com a dona i mare les fa portar conductes de gènere en el lideratge de les cures del nadó i de la llar, influint en la imatge asexual de la mare. La idealització sociocultural de la maternitat condueix a sentiments frustrats que fan replantejar el concepte de l'amor maternal i la figura de la bona mare com a instint propi. El fet de conèixer-se a una mateixa facilita poder donar sentit a una sexualitat que fins ara ha estat viscuda com a manipulada i plantejada pels professionals de la salut des de la visió biomèdica i coitocèntrica portant la dona a qüestionar-se la seva pròpia funció sexual. Per concloure es comprèn el significat de la sexualitat femenina durant el postpart com una necessitat humana individual més enllà de la seva relació amb l'home o amb el seu cos físic, present en el postpart, encara que de manera diferent del que s'esperava, és el primer pas per poder plantejar noves estratègies d'intervenció que facilitin i ajudin aquestes dones a viure aquest període tan influent de manera més satisfactòria. No únicament a l'àmbit sanitari assistencial, sinó al docent, gestor i investigador. Transmetre uns coneixements realistes i conscients sobre la sexualitat femenina suposaria un avenç tant científic com a social.

[en] Postpartum is a period that influences all dimensions of women, whether physical, emotional, structural or social. Sexuality is characterized by its multifactoriality, being altered by life experiences. In this way, it is understood that the puerperal woman will struggle to accommodate this transformed sexuality throughout the process of change. This process becomes difficult when the woman herself is unaware of the meaning of sexuality for herself and comes into conflict with her new identity as a mother. The doubts he presents are magnified when he receives contradictory external information; the approach of health professionals during postpartum is focused on physical recovery with a sexual and maternal vision based on born to know the discursive experiences of puerperal women about their concept of sexuality and interpret the factors that intervene in this conception, in order to help create new care and intervention strategies. A qualitative study was carried out using Grounded Theory since it was intended to create a theory that would explain and give meaning to the phenomenon of postpartum female sexuality. Specifically, it focused on Constructivist Theory. The study was approved by the Ethics Committee in Animal and Human Experimentation of the Universtitat Autònoma de Barcelona. To obtain the data, 26 semi-structured interviews were carried out, in which 27 participants participated. The theoretical sampling led to the recruitment of 19 Spanish primiparous women in postpartum period, 4 partners of Spanish primiparous women, and health professionals, 2 gynecologists and 2 midwives. For the analysis of the data and obtaining the results, the method of constant comparisons was used. The results show that postpartum women experience their sexuality in a manipulated way. This manipulation is constructed through some expectations about motherhood that they have been creating through their culture and education where normative sexuality occupies a secondary place in their priorities, but present with respect to the couple. The role they assume as a woman and a mother make them carry out gender behaviors in the leadership of the care of the baby and homecares, influencing the asexual image of the mother. The sociocultural idealization of motherhood leads to frustrated feelings that makes rethink the concept of maternal love and the figure of the good mother as own instinct. Knowing oneself facilitates being able to give meaning to a sexuality that until now has been experienced as manipulated and proposed by health professionals from the biomedical and coitocentric perspective, leading women to question their own sexual function. Understanding the meaning of postpartum female sexuality as an individual human need beyond its relationship with the man or with his physical body, present in the postpartum, although in a different way than expected or wanted, is the first step to be able to propose new intervention strategies that facilitate and help these women to live this influential period in a more satisfactory way. Not only in the healthcare field, but also in the teacher, manager and researcher. Transmitting adequate and conscious knowledge about female sexuality would mean both a scientific and a social advance; it is through the word when changes are initiated.